CELEX: 62012CN0414
Language: mt
Date: 2012-09-13 00:00:00
Title: Kawża C-414/12 P: Appell ippreżentat fit- 13 ta’ Settembru 2012 minn Bolloré mis-sentenza mogħtija mill-Qorti Ġenerali (It-Tieni Awla) fis- 27 ta’ Ġunju 2012 fil-Kawża T-372/10, Bolloré vs Il-Kummissjoni

17.11.2012   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 355/10
            
         Appell ippreżentat fit-13 ta’ Settembru 2012 minn Bolloré mis-sentenza mogħtija mill-Qorti Ġenerali (It-Tieni Awla) fis-27 ta’ Ġunju 2012 fil-Kawża T-372/10, Bolloré vs Il-Kummissjoni
   (Kawża C-414/12 P)
   2012/C 355/17
   Lingwa tal-kawża: il-Franċiż
   
      Partijiet
   
   
      Appellanti: Bolloré (rappreżentanti: P. Gassenbach, C. Lemaire u O. de Juvigny, avukati)
   
      Parti oħra fil-proċedura: Il-Kummissjoni Ewropea
   
      Talbiet tal-appellanti
   
   
               —
            
            
               tannulla s-sentenza appellata sa fejn il-Qorti Ġenerali kisret il-prinċipju ta’ ugwaljanza fit-trattament u r-rekwiżit ta’ motivazzjoni billi ma waslet għall-ebda konklużjoni mill-fatt li l-kumpannija Bolloré ġiet issanzjonata inkwantu kumpannija parent, b’mod differenti minn Stora li kienet tinsab f’sitwazzjoni ekwivalenti;
            
         
               —
            
            
               tannulla s-sentenza appellata sa fejn il-Qorti Ġenerali kisret l-Artikoli 41 tal-Karta tad-Drittijiet Fundamentali u 6 tal-KEDB, ir-rekwiżiti li tingħata motivazzjoni u li ma jkunx hemm żnaturament, id-drittijiet tad-difiża ta’ Bolloré, l-effetti tal-annullament tad-Deċiżjoni 2004/337/KE (1), l-awtorità ta’ res judicata u l-Artikolu 48(2) tar-Regoli tal-Proċedura tal-Qorti Ġenerali, meta qieset li l-kawża ta’ Bolloré ġiet deċiża f’terminu raġonevoli u li Bolloré setgħet tiddefendi ruħha fir-rigward tal-ilmenti nnotifikati;
            
         
               —
            
            
               tannulla s-sentenza appellata sa fejn il-Qorti Ġenerali kisret il-prinċipji ta’ proporzjonalità u ta’ ekwità billi rrifjutat li tnaqqas l-ammont tal-multa inkorsa minħabba l-kuntest fattwali u proċedurali ta’ din il-kawża;
            
         
               —
            
            
               tiddeċiedi b’mod definittiv fil-Kawża T-372/10, skont l-Artikolu 61 tal-Istatut tal-Qorti tal-Ġustizzja u, b’dan il-mod, tannulla d-deċiżjoni kkontestata sa fejn din tikkonċerna lil Bolloré jew, f’kull każ, fl-eżerċizzju tal-ġurisdizzjoni sħiħa tagħha, tnaqqas il-multa imposta fuq Bolloré mill-Kummissjoni u kkonfermata mill-Qorti Ġenerali;
            
         
               —
            
            
               fil-każ li l-Qorti tal-Ġustizzja ma tiddeċidiex f’din il-kawża, tirriżerva l-ispejjeż u tirrinvija l-kawża quddiem il-Qorti Ġenerali għal eżami mill-ġdid, b’mod konformi mas-sentenza tal-Qorti tal-Ġustizzja;
            
         
               —
            
            
               fl-aħħar nett, skont l-Artikolu 69 tar-Regoli tal-Proċedura, tikkundanna lill-Kummissjoni għall-ispejjeż kemm quddiem il-Qorti Ġenerali kif ukoll quddiem il-Qorti tal-Ġustizzja.
            
         
      Aggravji u argumenti prinċipali
   
   L-appellanti tinvoka tliet aggravji insostenn tal-appell tagħha.
   Bl-ewwel aggravju tagħha, ikkunsidrat fiż-żewġ partijiet tiegħu, l-appellanti ssostni li l-Qorti Ġenerali kisret il-prinċipju tal-ugwaljanza fit-trattament u r-rekwiżit li tingħata motivazzjoni sa fejn ma waslet għall-ebda konklużjoni mill-fatt li hija ġiet issanzjonata għall-aġir tal-ex sussidjarja tagħha, b’mod differenti minn Stora li kienet tinsab f’sitwazzjoni ekwivalenti.
   It-tieni aggravju, ikkunsidrat fl-erba’ partijiet tiegħu, jenfasizza l-ksur mill-Qorti Ġenerali tal-Artikolu 41 tal-Karta tad-Drittijiet Fundamentali, tal-Artikolu 6 tal-KEDB, tar-rekwiżiti li tingħata motivazzjoni u li ma jkunx hemm żnaturament, tad-drittijiet tad-difiża tal-appellanti, tal-effetti tal-annullament tad-Deċiżjoni 2004/337, tal-awtorità ta’ res judicata u tal-Artikolu 48(2) tar-Regoli tal-Proċedura tal-Qorti Ġenerali, sa fejn il-Qorti Ġenerali ma ssanzjonatx il-ksur tad-dritt tal-appellanti li l-kawża tagħha tinstema’ f’terminu raġonevoli.
   Bit-tielet aggravju tagħha, l-appellanti tinvoka l-ksur tal-prinċipju ta’ proporzjonalità u ta’ ekwità, sa fejn il-Qorti Ġenerali ma ħaditx inkunsiderazzjoni l-kuntest fattwali u ġuridiku f’din il-kawża billi rrifjutat li tnaqqas l-ammont tal-multa imposta.
   
      (1)  Deċiżjoni tal-Kummissjoni, tal-20 ta’ Diċembru 2001, dwar proċedura skont l-Artikolu 81 tat-Trattat u l-Artikolu 53 tal-Ftehim ŻEE (Każ COMP/E-1/36.212 — Karta saħħara [innotifikata bin-Numru C(2001) 4573] ĠU L 115, p. 1.